La scritura ła xe ła fisasion de uno o pì segni lenguìsteghi in na forma esteriora pì o manco durévoła. Inte łe scriture alfabèteghe devien raprexentasion gràfega de ła łéngua parlada, par mexo de on insieme de segni ciamai grafemi che i conpone calsìasi sistema de scritura Difarentemente dal lenguajo parlà che el xe prexente naduralmente co struture biołòxeghe spesìfeghe, ła scritura el xe on procedimento tecnołòxego no nesesariamente prexente in tute łe culture, el resta parò isteso on modo fondamentałe de comunicasion omana, e el xe el mexo fin deso pì bon par ła conservasion e ła trasmision de ła memòria stòrega. Col senso pì grando, a se definise scritura ogni mexo che el parmete ła trasmision durévoła de informasion, che ła sìpia o no raprexentasion gràfega del parlà, cofà che sucede inte łe scriture de ła mùxica, de l'alxebra, de ła chìmega, de ła cartografia e altre matèrie. Ła scritura ła avien co ła doparasion de on còdaxe, on sistema de scritura, che el consiste de grafemi e règołe par conbinarli. Intrà łe clasifegasion dei sistemi de scritura pì largamente condivideste ghe xe cheła inbaxada so l'unità lenguìstega che ła vien raprexentada dai grafemi del sistema; se połe in fin catar inte ła lìnea de màsema sìncue tipi de sistema: : andove i xe raprexentai morfemi e parołe e : andove łe xe raprexenta siłabe e : inte i cuałi i grafemi i raprexenta sìnguli foni o fonemi.